Ερρίκος Κάβεντις, 2ος βαρονέτος

Ο σερ Ερρίκος Κάβεντις, 2ος βαρονέτος Ντόβεριτζ, Ιδιαίτερος Σύμβουλος, αγγλ.: sir Henry Cavendish, 2nd Baronet, PC (29 Σεπτεμβρίου 1732 - 3 Αυγούστου 1804) ήταν Αγγλο-Ιρλανδός πολιτικός, γνωστός για την εκτενή καταγραφή των κοινοβουλευτικών συζητήσεων στα τέλη της δεκαετίας του 1760, και στις αρχές της δεκαετίας του 1770.

 Νεανική ζωή 
Ο Κάβεντις ήταν γιος του σερ Ερρίκου Κάβεντις 1ου βαρονέτου του Ντόβεριτζ, και της συζύγου του Άννας Πάιν, κόρης του Ερρίκου Πάιν και της Άννας Έντκαμπ, και εγγονή του σερ Ροχάρδου Πάιν, λόρδου Ανωτάτου Δικαστού της Ιρλανδίας και της συζύγου του Αικατερίνης Γουόντσφορντ, εγγονής του κορυφαίου Αγγλο-Ιρλανδού πολιτικού Χριστοφόρου Γουόντσφορντ. Αυτός ο κλάδος της οικογένειας Κάβεντις καταγόταν από τον Ερρίκο Κάβεντις, νόθο γιο του Ερρίκου Κάβεντις πολιτικού, του Τάτμπουρυ Πράιορ, μεγαλύτερου γιου του σερ Γουλιέλμου Κάβεντις αυλικού και της Μπες του Χάρντγουικ και μεγαλύτερου αδελφού του Γουλιέλμου Κάβεντις 1ου κόμη του Ντέβονσιρ (του προγόνου των δουκών του Ντέβονσιρ). Η οικογένεια Πάιν ήταν σημαντικοί γαιοκτήμονες στην κομητεία του Κορκ, και κατείχε το περίφημο Μπόλβολεϊν Χάουζ και το Κάστρο Μόγκιλυ, στο Μόγκιλυ.

 Μέλος του Κοινοβουλίου 
Διετέλεσε μέλος της Ιρλανδικής Βουλής των Κοινοτήτων για το Λίσμορ από το 1766 έως το 1768, και από το 1776 έως το 1791 (όταν ανακηρύχθηκε μη εκλεγμένος στις εκλογές του 1790). Αντ' αυτού, εκπροσώπησε το Κίλιμπεγκς από το 1791 έως το 1797, υπηρετώντας επίσης ως Αντικαταστάτης Θησαυροφύλαξ της Ιρλανδίας και ως Γενικός Παραλήπτης στην Ιρλανδία. Το 1779 έγινε δεκτός στο Ιρλανδικό Συμβούλιο του Ιρλανδικού Ιδιαιτέρου Συμβουλίου. Εκπροσώπησε ξανά το Λίσμορ από το 1798 μέχρι τον Νόμο περί Ένωσης το 1800/01. Ο Κάβεντις ήταν επίσης μέλος της Βρετανικής Βουλής των Κοινοτήτων για το Λόστουιθελ μεταξύ 1768 και 1774.

 Κοινοβουλευτικός ημερολογιογράφος 
Τον θυμούνται κυρίως για τον τεράστιο αριθμό σημειώσεων που κράτησε από τις συζητήσεις σε αυτή τη σύνοδο του Κοινοβουλίου, χρησιμοποιώντας το σύστημα στενογραφίας του Γκέρνσυ. Το Κοινοβούλιο του 1768 έως 1774 έχει ονομαστεί και ως το μη αναφερόμενο Κοινοβούλιο, καθιστώντας τις σημειώσεις του Κάβεντις μία σημαντική ιστορική πηγή. Κατά τη διάρκεια αυτής της περιόδου, η αναφορά κοινοβουλευτικών συζητήσεων απαγορεύτηκε. Οι σημειώσεις, οι οποίες περιλαμβάνουν ομιλίες των Έντμουντ Μπερκ, Τζορτζ Γκρένβιλ, λόρδου Νορθ και Τσαρλς Τζέιμς Φοξ, φυλάσσονται τώρα στο Βρετανικό Μουσείο.

Τα πρωτότυπα σημειωματάρια του Κάβεντις έχουν χαθεί, αλλά όλα μεταγράφηκαν από έναν υπάλληλο, και 50 χειρόγραφα βρίσκονται στη Βρετανική Βιβλιοθήκη.  Έχουν 15.700 σελίδες με σχεδόν 3.000.000 λέξεις. Υπάρχουν κενά σε αυτές τις μετεγγραφές, όπου ο υπάλληλος δεν μπόρεσε να αποκρυπτογραφήσει το χειρόγραφο του Κάβεντις. Ο Κάβεντις κατάφερε να συμπληρώσει τα κενά μόνο σε 12 μετεγγραφές από τις 50. Peter D. G. Thomas, ‘Cavendish, Sir Henry, second baronet (1732–1804)’, Oxford Dictionary of National Biography, Oxford University Press, 2004, accessed 21 August 2011. Επιλογές από αυτούς τους τόμους δημοσιεύθηκαν σε δύο τόμους το 1839 και το 1841. Οι συζητήσεις για τις αμερικανικές υποθέσεις δημοσιεύθηκαν από τους RC Simmons και PDG Thomas τον 20ό αιώνα. 

Ο Κάβεντις διατηρούσε επίσης αρχείο της Ιρλανδικής Βουλής των Κοινοτήτων μεταξύ 1776 και 1789 (που βρίσκεται σήμερα στη Βιβλιοθήκη του Κογκρέσου). Αυτά ανέρχονται σε 37 χειρόγραφους τόμους (που περιέχουν περισσότερες από 2.000.000 λέξεις) και 45 από τα αρχικά 54 περιοδικά στενογραφίας. 

Σύμφωνα με τον P.D.G. Thomas, «Η πληρότητα και η ακρίβεια και των δύο ημερολογίων, στο βαθμό που μπορεί να διαπιστωθεί μέσω σύγκρισης με άλλες πηγές, είναι αξιοσημείωτη... έχουν εντοπιστεί λιγότερες από 100 παραλείψεις μεταξύ των 12.000 ομιλιών που κατέγραψε στο Γουέστμινστερ, και φαίνεται ότι έχει καταγράψει μεγάλο μέρος της συζήτησης αυτούσια». 

 Προσωπική ζωή 
Ο Κάβεντις νυμφεύτηκε τη Σάρα Μπράντσο, κόρη του Ριχάρδου Μπράντσο και της Δεβόρας Τόμσον, το 1757. Απέκτησαν οκτώ παιδιά. Το 1792 η Κάβεντις αναβιβάστηκε στο Τάγμα των Ευγενών της Ιρλανδίας ως βαρόνη Γουότερπαρκ, στην κομητεία του Δουβλίνου, προς τιμήν του συζύγου της. Ο Κάβεντις απεβίωσε τον Αύγουστο του 1804, σε ηλικία 71 ετών, και τον διαδέχθηκε στον τίτλο τού βαρονέτου ο γιος του:
 Ριχάρδος. Η λαίδη Γουότερπαρκ απεβίωσε τον Αύγουστο του 1807, σε ηλικία 67 ετών. Ο 2ος γιος, ο:
 Γεώργιος, ήταν πολιτικός στην Ιρλανδία. Ο 3ος γιος, ο:
 Αύγουστος, ο οποίος πήρε το επώνυμο Μπράντσο για να κληρονομήσει μία κληρονομιά από τον παππού του, ήταν ο κατηγορούμενος σε μία περίφημη ποινική αγωγή που άσκησε ο Γεώργιος Φρειδερίκος Νούτζεντ 7ος κόμης του Γουέστμιθ το 1796, και υποχρεώθηκε να καταβάλει αποζημίωση 10.000 λιρών. Οι Γουέστμιθ αργότερα χώρισαν, και ο Αύγουστος νυμφεύτηκε την πρώην κόμισσα. Η κόρη του Κάβεντις, η νεότερη:
 Σάρα, παντρεύτηκε τον Αρθούρο Άνσλεϋ 1ο κόμη του Μάουντνορις.

 Σημειώσεις 

 Αναφορές 
 Kidd, Charles, Williamson, David (επιμελητές). Debrett's Peerage and Baronetage (έκδοση 1990). Νέα Υόρκη: St Martin's Press, 1990, 
 Peter D. G. Thomas. "Cavendish, Sir Henry, second baronet (1732–1804)". Oxford Dictionary of National Biography (online ed.). Oxford University Press. doi:10.1093/ref:odnb/4936
 Leigh Rayment's list of baronets 

 Εξωτερικοί σύνδεσμοι 
 Ιρλανδία. Κοινοβούλιο. Συζητήσεις στη Βουλή των Κοινοτήτων, 1776-1789, σάρωση του απομαγνητοφωνημένου κειμένου του Κάβεντις στη Βιβλιοθήκη του Κογκρέσου MSS27292

Κατηγορία:Οικογένεια Κάβεντις